
JAZDECKÝ KLUB ZELENÁ MÍĽA JASLOVSKÉ BOHUNICE
Sídlo: Nová ulica 297/41, 919 30 Jaslovské Bohunice  •  IČO: 53 536 002  •  www.jkzm.sk
Tel.: +421 905 682 824, +421 905 523 022

Súhlas so začatím tréningového procesu a vyhlásenie o vedomí rizika
Jazdec
Meno a priezvisko jazdca: ..........................................................
Dátum narodenia: .............................................
Adresa: ....................................................................
Telefón / e-mail: ....................................................
Zákonný zástupca (vyplní sa, ak je jazdec neplnoletý): ......................................
Vyhlásenia
Ja, dolu podpísaný jazdec / podpísaná jazdkyňa (resp. zákonný zástupca neplnoletého jazdca), vyhlasujem, že:
1. som sa oboznámil/a s Prevádzkovo-bezpečnostným poriadkom Jazdeckého areálu a jeho prílohami a zaväzujem sa ich dodržiavať,
1. beriem na vedomie, že jazdecký šport je spojený so zvýšeným rizikom úrazu vyplývajúcim z povahy práce so zvieratami; kôň je živý tvor, ktorého správanie nemožno nikdy úplne predvídať,
1. zaväzujem sa dôsledne dodržiavať pokyny trénera, vedúceho jazdeckého areálu a ošetrovateľov počas celého tréningového procesu,
1. budem používať predpísané osobné ochranné prostriedky: jazdeckú prilbu s trojbodovým zapínaním vždy; jazdec mladší ako 18 rokov aj ochrannú vestu alebo chránič chrbta; vždy pevnú vhodnú obuv,
1. jazdec je zdravotne spôsobilý zúčastňovať sa jazdeckého výcviku a nezamlčal/a som žiadnu skutočnosť, ktorá by spôsobilosť vylučovala,
1. beriem na vedomie odporúčanie klubu uzatvoriť pre jazdca individuálne úrazové poistenie (klub nezabezpečuje úrazové poistenie jazdcov),
1. beriem na vedomie, že jazdecký šport je rizikový svojou povahou a že klub zodpovedá za škodu podľa všeobecných predpisov, najmä ak vznikne porušením jeho povinností; pri posudzovaní náhrady škody sa podľa § 441 Občianskeho zákonníka prihliada aj na spoluzavinenie poškodeného, napríklad na nerešpektovanie pokynu trénera alebo nepoužitie predpísaných ochranných prostriedkov,
1. zaväzujem sa riadne a včas uhrádzať poplatky za tréningy, výcvik a súťaže podľa platného cenníka,
1. beriem na vedomie, že mesačný členský príspevok je viazaný na držané miesto v tréningovom procese (klub drží termín, koňa a trénera), nie na počet odjazdených hodín; odporúčaný režim je 8 tréningových jednotiek mesačne pre začiatočníkov a 12 pre pokročilých, presuny a storná sa riešia individuálne po dohode s trénerom podľa klubového poriadku (www.jkzm.sk/klubovy-poriadok),
Dobrovoľný súhlas (nie je podmienkou účasti):
☐  Súhlasím s účasťou jazdca na podujatiach organizovaných klubom alebo jeho partnermi a sponzormi. Neudelenie súhlasu nemá vplyv na členstvo ani na účasť na výcviku.
Toto vyhlásenie má povahu preukázateľného poučenia o rizikách jazdeckého športu a nie je vzdaním sa práv, ktoré môžu vzniknúť v budúcnosti (§ 574 ods. 2 Občianskeho zákonníka).
Poznámka k fotografiám: súhlas so zhotovovaním a zverejňovaním fotografií a videozáznamov sa udeľuje výlučne osobitným dokumentom GDPR (dokument 04/05) a je dobrovoľný.
V .................................................., dňa ..........................
...............................................................
Podpis jazdca
...............................................................
Podpis zákonného zástupcu (ak je jazdec neplnoletý)
...............................................................
Podpis dieťaťa (ak dovŕšilo 15 rokov)

